Den Vest-Sjællandske Avis, 1831-08-02
Fra London høres intet nyt. Oppositionen vedbliver endnu bestandig at forsinke Reformbillens Antagelse ved at foreslaae Amendements som endelig forkastes. Kongen af Belgien har nu besvoret Landets Constitution. - Den 21de Juli var Gaderne i Brüssel opfyldt af Mennesker. -Alle Huse vare udpyndede paa det bedste, en Throne var oprettet paa Place Royale foran Kirken og midt i et Amphiteater som var paa det skiønneste udpyntet; Regenten begav sig der til Kl 12 blev modtaget med den største Jubel og takkede med Følelse; Man indbød ham at sætte sig, men af Agtelse for det belgiske Folk vilde han blive staaende. Kl. 11 forlod Kong Leopold Slottet Lacken til Hest og iført Belgisk General Uniform; Han syntes meget oprømt og hilsede til alle Sider; Kl. 1 ankom han til Pladsen besteg Thronen, gav Regenten Haanden paa en meget venskabelig Maade, og bød ham at sætte sig paa den høire Side af sig. Regenten holdt nu en lang Tale, hvori han forklarede sin Administration og sluttede med de Ord: jeg har seet Lykkens Morgenrøde at gaae op over mit Land jeg har levet længe nok, jeg nedlægger i deres Hænder min Herre den Magt som de har overdraget mig. Præsidenten for Congressen Hr. v. Gerlache takkede ham i en kort Tale for hans Administration. Derpaa oplæste Hr. Carl Villiam XIV. Constitutionen for Kongen og Hr. Nottomp overleverede Kongen Eedsformularen. Kongen tog imod den og sagde med stærk og fast Stemme: jeg sværger at efterfølge Constitutionen og det belgiske Folks Grundlov, og at holde den Nationale Uafhængighed og Landets territorialeJntegritet opret; paa de sidste Ord lagde Kongen især Eftertryk. Alle raabte nu leve Kongen Trompeternes Lyd og Kanonernes Torden gienløde. – Kongen underskrev den Protokol hvori Fresformularen var indført og besteg Thronen hvorfra nu Hs. Majestæt Leopold den 1ste, Belgienes, Konge holdt en vidtløftig Tale, da han endte med de Ord: at dersom Landet blev truet med Krig, saa vilde han henvende sig til det belgiske Folks Mod, og haabede da at det vilde i Masse forsamle sig om sit Overhoved, for at forsvare Landet og den nationale Uafhængighed, saa opstod en stormende Jubel. Kongen begav sig tilfods til bage til sit Pallads og viste sig derpaa tilligemed Kongressens Medlemmer fra Altanen paa Palladset. Kongressen har voteret en Taksigelse, fra Nationen til Regenten; Prægningen af en Medaille til Ære for ham og en Pension af 10000 Gylden; ligeledes har den voteret: at de to September=Dage skulle hver Aar celebereres som Nationalfestdage, derpaa er Kongressen bleven prorogeret. - Kongen har udnævnet det nye Ministerium, Medlemmerne ere af det moderate Partie. - J nogle Svar, som Kongen har givet de Deputerede fra Provinserne, har han omtalt de Vanskeligheder som Kongen af Holland giør, men haaber at han vil betænke sig. Det samme haaber man ogsaa i England; men det er vist at Kongen af Holland har paa strengeste protesteret imod de 12 Artikler, og at han besøger sin Armee, mønstrer Tropperne og bliver overalt modtaget med en krigerisk Enthusiasme. Prins Frederich erklærede dem ved Breda efterat Kongen var afreist, at den Tid var maaskee nær at Hs. Majestæt maatte gjøre Brug af deres Jver. Gen. van Geen svarede paa deres Vegne: at i dette Tilfælde skulde ikke en Tomme Land paa det bollandske Distrikt gaae forloren uden med deres Blod.